Pteromys

Pteromys, yang dikenali sebagai tupai terbang Dunia Lama, ialah genus rodensia yang tersebar merentasi kawasan hawa sederhana Eurasia, Semenanjung Korea dan Jepun. Sungguhpun terdapat banyak genus tupai terbang di Asia (terutamanya selatan Asia), Pteromys adalah satu-satunya yang terdapat di Eropah.

Ciri-ciri
Binatang bermata besar ini adalah nokturnal dan menggunakan selaput yang merentang dari pergelangan tangan hingga ke buku lali untuk meluncur dari pokok ke pokok. Ia boleh meluncur hingga 443 kaki (135 m) dan mempunyai ekor panjang yang leper. Ia memakan kekeras, benih, buah, pucuk, kulit kayu dan serangga.

Spesies
Terdapat dua spesies dalam genus ini:
 Pteromys momonga – tupai terbang kerdil Jepun – dijumpai di Jepun (Honshu dan Kyushu).
 Pteromys volans – tupai terbang Siberia – dijumpai di utara Eropah (kebanyakannya Rusia dan Finland, beberapa populasi terpencil ada di Baltik) dan utara Asia dari Siberia hingga Hokkaido

Rujukan
 Nowak, Ronald M. 1999. Walker's Mammals of the World, edisi ke-6. Johns Hopkins University Press, 1936 m/s. 

Kategori:Pteromys